CELEX: 32009D0753
Language: fi
Date: 2009-10-12 00:00:00
Title: 2009/753/EY: Komission päätös, tehty 12 päivänä lokakuuta 2009 , Saksan pyytämän poikkeuksen myöntämisestä vesien suojelemisesta maataloudesta peräisin olevien nitraattien aiheuttamalta pilaantumiselta annetun neuvoston direktiivin 91/676/ETY mukaisesti tehdyn päätöksen 2006/1013/EY muuttamisesta (tiedoksiannettu numerolla K(2009) 7703)

13.10.2009   
            
            
               FI
            
            
               Euroopan unionin virallinen lehti
            
            
               L 268/35
            
         
      KOMISSION PÄÄTÖS,
   tehty 12 päivänä lokakuuta 2009,
   Saksan pyytämän poikkeuksen myöntämisestä vesien suojelemisesta maataloudesta peräisin olevien nitraattien aiheuttamalta pilaantumiselta annetun neuvoston direktiivin 91/676/ETY mukaisesti tehdyn päätöksen 2006/1013/EY muuttamisesta
   (tiedoksiannettu numerolla K(2009) 7703)
   (Ainoastaan saksankielinen teksti on todistusvoimainen)
   (2009/753/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vesien suojelemisesta maataloudesta peräisin olevien nitraattien aiheuttamalta pilaantumiselta 12 päivänä joulukuuta 1991 annetun neuvoston direktiivin 91/676/ETY (1) ja erityisesti sen liitteessä III olevan 2 kohdan kolmannen alakohdan,
   sekä katsoo seuraavaa:
   
               (1)
            
            
               Jos jäsenvaltio aikoo sallia direktiivin 91/676/ETY liitteessä III olevan 2 kohdan toisen alakohdan ensimmäisessä virkkeessä ja a alakohdassa mainituista määristä poikkeavan lantamäärän käytön hehtaaria kohti vuodessa, kyseinen määrä on asetettava sellaiseksi, ettei se vaaranna kyseisen direktiivin 1 artiklassa määriteltyjen tavoitteiden saavuttamista, ja määrä on voitava perustella puolueettomin perustein, kyseessä olevassa tapauksessa esimerkiksi pitkillä kasvukausilla ja suuria typpimääriä kuluttavilla kasvustoilla.
            
         
               (2)
            
            
               Komissio teki 22 päivänä joulukuuta 2006 päätöksen 2006/1013/EY (2), jonka nojalla Saksan toimintaohjelmassa vuosille 2006–2009 sallitaan karjanlannan levittäminen tiettyjen karjatilojen voimaperäisesti viljellyillä nurmipelloilla siten, että määrä sisältää enintään 230 kg typpeä hehtaaria kohti vuodessa. Karjanlannasta peräisin olevaa typpeä saa kuitenkin levittää näiden tilojen peltokasvialoille enintään 170 kilogrammaa hehtaaria kohden vuodessa.
            
         
               (3)
            
            
               Saksa pyysi 20 päivänä helmikuuta 2009 poikkeuksen voimassaoloajan pidentämistä.
            
         
               (4)
            
            
               Vuosina 2007–2008 saatujen hakemusten perusteella poikkeusta pyytäviä tiloja odotetaan olevan noin 700 ja poikkeus koskisi 16 000 hehtaarin maa-alaa Ala-Saksin, Nordrhein-Westfalenin, Baden-Württembergin ja Baijerin alueilla.
            
         
               (5)
            
            
               Lainsäädännön, jolla direktiivi 91/676/ETY saatetaan osaksi Saksan kansallista oikeusjärjestystä, voidaan katsoa olevan direktiivin mukainen, ja sen säännöksiä sovelletaan myös poikkeukseen.
            
         
               (6)
            
            
               Saksa soveltaa toimintaohjelmaa direktiivin 91/676/ETY 3 artiklan 5 kohdan mukaisesti koko alueellaan. Vuosien 2010–2013 toimintaohjelma on osa 10 päivänä tammikuuta 2006 annettua Saksan lainsäädännön lannoitemääräystä, sellaisena kuin se on viimeksi muutettuna 6 päivänä helmikuuta 2009.
            
         
               (7)
            
            
               Tiedot, jotka Saksa on toimittanut vedenlaadusta nitraattidirektiivin täytäntöönpanoa vuosina 2004–2007 koskevassa neljännessä kertomuksessa, osoittavat pintavesien nitraattipitoisuuksien laskeneen 85 prosentissa seuranta-asemista ja pysyneen vakaina 10 prosentissa seuranta-asemista vuosiin 1991–1994 verrattuna. Erityisesti maataloudesta peräisin olevan nitraatin seuraamiseksi perustetun seurantaverkon tietojen mukaan pitoisuudet ovat pohjavesissä laskeneet noin 55 prosentissa seuranta-asemista ja pysyneet vakaina noin 19 prosentissa seuranta-asemista vuosiin 1991–1994 verrattuna Poikkeusta soveltavien alueiden tietojen tarkastelu ei paljasta merkittäviä eroja nitraattipitoisuuksissa.
            
         
               (8)
            
            
               Kauden 1991–1993 keskimääräinen typpiylijäämä oli 120 kilogrammaa hehtaaria kohden, ja määrä laski 94 kilogrammaan hehtaaria kohden vuonna 2007. Karjanlannasta peräisin olevan typen käyttö väheni samalla ajanjaksolla 88 kilogrammasta 76 kilogrammaan hehtaaria kohden.
            
         
               (9)
            
            
               Saksan toimittamista asiakirjoista käy ilmi, että ehdotettu 230 kilogramman määrä karjanlannasta peräisin olevaa typpeä hehtaaria kohden on puolueettomasti perusteltavissa voimaperäisesti viljellyillä nurmipelloilla esimerkiksi pitkillä kasvukausilla ja suuria typpimääriä kuluttavilla kasvustoilla.
            
         
               (10)
            
            
               Tutkittuaan Saksan pyynnön ja otettuaan huomioon päätöksellä 2006/1013/EY myönnetystä poikkeuksesta saadut kokemukset komissio katsoo, ettei poikkeuksen voimassaolon jatkaminen estä direktiivin 91/676/ETY tavoitteiden saavuttamista, edellyttäen että noudatetaan päätöksessä 2006/1013/EY asetettuja tiukkoja ehtoja.
            
         
               (11)
            
            
               Päätöksen 2006/1013/EY voimassaolo päättyy 31 päivänä joulukuuta 2009. Sen voimassaoloaikaa olisi pidennettävä sen varmistamiseksi, että asianomaiset viljelijät voivat edelleen hyötyä poikkeuksesta.
            
         
               (12)
            
            
               Tämä päätös on direktiivin 91/676/ETY 9 artiklalla perustetun nitraattikomitean lausunnon mukainen,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2006/1013/EY 11 artikla seuraavasti:
   
      ”11 artikla
      Soveltaminen
      Tätä päätöstä sovelletaan Saksan toimintaohjelman kanssa (10 päivänä tammikuuta 2006 annettu lannoitemääräys) 31 päivään joulukuuta 2013 asti.”
   
   2 artikla
   Tämä päätös on osoitettu Saksan liittotasavallalle.
   
      Tehty Brysselissä 12 päivänä lokakuuta 2009.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 375, 31.12.1991, s. 1.
   
      (2)  EUVL L 382, 28.12.2006, s. 1.